दिल्ली कांग्रेस ने पार्टी आलाकमान को लिखा खत, उम्मीदवारों की जल्द घोषणा की मांग  
दिल्ली कांग्रेस ने पार्टी आलाकमान को लिखा खत
 उम्मीदवारों की जल्द घोषणा की मांग
अगले साल की शुरुआत में होगा दिल्ली विधानवसभा चुनाव
उन्होंने कहा कि कांग्रेस ने लोकसभा चुनाव के लिए बहुत देर से अपने उम्मीदवारों की घोषणा की. दिल्ली में सभी सातों सीटों पर पार्टी की हार के लिए कई कारणों में से इसे भी एक वजह माना जा रहा है. दिल्ली कांग्रेस के नेता ने कहा कि शीर्ष नेतृत्व को एक पत्र में दीक्षित ने राज्य, जिला और प्रखंड स्तर पर पार्टी के ढांचे को पुनर्गठित करने की अनुमति भी मांगी है. इससे पहले लोकसभा चुनाव में हार के बाद दिल्ली कांग्रेस  के नेताओं का एक धड़ा पार्टी के दिल्ली प्रभारी पीसी चाको के विरोध में खुलकर सामने आ गया था और उन्हें हटाने की मांग की थी. 

लोकसभा चुनाव से पहले गठबंधन को लेकर कांग्रेस की आम आदमी पार्टी (आप) से लंबी बातचीत हुई थी. हालांकि दोनों में तालमेल नहीं हुआ था. चाको इस बातचीत के दौरान कांग्रेस का नेतृत्व कर रहे थे. वैसे, दिल्ली प्रदेश कांग्रेस कमेटी की अध्यक्ष शीला दीक्षित और राज्य इकाई के कुछ अन्य वरिष्ठ नेता आप के साथ गठबंधन का विरोध कर रहे थे. इस चुनाव में कांग्रेस दिल्ली की सातों लोकसभा सीटों पर हार गई. यहां तक कि शीला एवं अजय माकन जैसे नामी चेहरों को हार का सामना करना पड़ा था.